CELEX: 62018CN0069
Language: ro
Date: 2018-02-01 00:00:00
Title: Cauza C-69/18: Acțiune introdusă la 1 februarie 2018 – Comisia Europeană/Republica Slovenia

30.4.2018   
            
            
               RO
            
            
               Jurnalul Oficial al Uniunii Europene
            
            
               C 152/13
            
         Acțiune introdusă la 1 februarie 2018 – Comisia Europeană/Republica Slovenia
   (Cauza C-69/18)
   (2018/C 152/14)
   Limba de procedură: slovena
   
      Părțile
   
   
      Reclamantă: Comisia Europeană (reprezentanți: H. Støvlbæk, G. von Rintelen și M. Žebre, agenţi)
   
      Pârâtă: Republica Slovenia
   
      Concluziile reclamantei
   
   Comisia solicită Curţii:
   
               —
            
            
               declararea faptului că, prin neadoptarea, până la 17 iunie 2016, a actelor cu putere de lege şi a normelor administrative necesare pentru a se conforma Directivei 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate (JO 2014, L 158, p. 196) sau în orice caz prin necomunicarea dispoziţiilor menţionate Comisiei, Republica Slovenia nu şi-a îndeplinit obligaţiile care îi revin în temeiul articolului 2 din această directivă;
            
         
               —
            
            
               obligarea Republicii Slovenia, potrivit articolului 260 al treilea paragraf TFUE, la plata unei penalităţi cu titlu cominatoriu zilnice de 7 986,60 euro, începând de la data pronunţării hotărârii în prezenta cauză;
            
         
               —
            
            
               obligarea Republicii Slovenia la plata cheltuielilor de judecată.
            
         
      Motivele și principalele argumente
   
   Potrivit articolului 2 din Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate, Republica Slovenia ar fi trebuit să adopte şi să comunice până la 17 iunie 2016 actele cu putere de lege şi normele administrative necesare pentru a se conforma acestei directive. Întrucât, până la expirarea acestui termen, Republica Slovenia nu a comunicat Comisiei transpunerea tuturor dispoziţiilor directivei menţionate, Comisia a decis să introducă la Curte prezenta acţiune.
   Prin intermediul acţiunii, Comisia solicită Curţii obligarea Republicii Slovenia la plata unei penalităţi cu titlu cominatoriu zilnice de 7 986,60 euro. La calculul acestei sume, Comisia a luat în considerare gravitatea şi durata neîndeplinirii obligaţiilor care îi revin în temeiul dreptului Uniunii, precum şi efectul disuasiv în raport cu capacitatea de plată a statului membru respectiv, în speţă Republica Slovenia.
   Termenul pentru transpunerea directivei a expirat la 17 iunie 2016.